CELEX: 62013CN0192
Language: da
Date: 2013-04-15 00:00:00
Title: Sag C-192/13 P: Appel iværksat den 15. april 2013 af Kongeriget Spanien til prøvelse af dom afsagt af Retten (Ottende Afdeling) den 31. januar 2013 i sag T-235/11, Spanien mod Kommissionen

22.6.2013   
            
            
               DA
            
            
               Den Europæiske Unions Tidende
            
            
               C 178/5
            
         Appel iværksat den 15. april 2013 af Kongeriget Spanien til prøvelse af dom afsagt af Retten (Ottende Afdeling) den 31. januar 2013 i sag T-235/11, Spanien mod Kommissionen
   (Sag C-192/13 P)
   2013/C 178/09
   Processprog: spansk
   
      Parter
   
   
      Appellant: Kongeriget Spanien (ved A. Rubio González, som befuldmægtiget)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Appellen tages til følge, og Rettens dom af 31. januar 2013 i sag T-235/11, Spanien mod Kommissionen, ophæves.
            
         
               —
            
            
               Afgørelse truffet af Kommissionen K(2011) 1023 endelig af 18. februar 2011 om nedsættelse af støtten fra Samhørighedsfonden til følgende projektfaser: »Levering og installation af jernbanemateriel på højhastighedsstrækningen Madrid-Saragossa-Barcelona-den franske grænse. Strækningen Madrid-Lérida« (CCI nr. 1999.ES.16.C.PT.001), »Højhastighedsstrækningen Madrid-Barcelona. Strækningen Lérida Martorell (perron, 1. fase)« (CCI nr. 2000.ES.16.C.PT.001), »Højhastighedsstrækningen Madrid-Saragossa-Barcelona-den franske grænse. Jernbaneforbindelse til den nye banegård i Saragossa« (CCI nr. 2000.ES.16.C.PT.003), »Højhastighedsstrækningen Madrid-Barcelona-den franske grænse. Strækningen Lérida-Martorell. Delstrækningen X-A (Olérdola-Avinyonet del Penedés)« (CCI nr. 2001.ES.16.C.PT.007), »Ny jernbaneforbindelse til højhastighedsstrækningen i Levante. Understrækningen La Gineta-Albacete (perron)« (CCI2004.ES.16.C.PT.014), annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Anbringender og væsentligste argumenter
   
   Der er sket urigtig retsanvendelse for så vidt angår virkningerne af den i 
         artikel H, stk. 2, i bilag II til Rådets forordning (EF) nr. 1164/94 af 16. maj 1994 om oprettelse af Samhørighedsfonden
      
       (1) omhandlede frist. Ved udløbet af denne frist kan Kommissionen ikke længere vedtage nogen foranstaltning om finansiel korrektion. Kommissionen er derfor forpligtet til at foretage betalingen, og den foretagne korrektion er ikke lovlig.
   
      
         Der er sket urigtig retsanvendelse af begrebet tilbudsgivning i Rådets direktiv 93/38/EØF af 14. juni 1993 om samordning af fremgangsmåderne ved tilbudsgivning inden for vand- og energiforsyning samt transport og telekommunikation
      
       (2). Artikel 20, stk. 2, litra e) og f), i direktiv 93/38 finder ikke generel anvendelse på enhver ændring i offentlige aftaler, der er indgået under gennemførelsesfasen, men kun på væsentlige ændringer. Det kan kun antages, at der foreligger en væsentlig ændring, der udgør en ny tilbudsgivning, når betingelserne i dommen i sagen Presstext Nachrichtenagentur (3) opfyldt.
   
      (1)  EFT L 130, s. 1.
   
      (2)  EFT L 199, s. 84.
   
      (3)  Dom af 29.6.2008, Presstext Nachrichtenagentur (sag C-454/06, Sml. I, s. 4401).